Sabinet | Volume 110, Issue 3201
Volume 110, Issue 3201, 2007
Die Kerkblad - Volume 110, Issue 3201, July 2007
Volume 110, Issue 3201, July 2007
Dis nie ek nie! : uit die Woord
Dié paar woorde skud skuld af, wys vinger, skep ruimte vir aanhou verkeerd doen. Dit is 'n handige handvatsel uit die moeilikheid uit, die kenwysie van ons sondeval. Dit bring spanning en skeiding tussen God en mens, tussen mens en mens.
Vind daar 'n grondverskuiwing in die GKSA se kerkbegrip plaas? : redaksioneel
In hierdie uitgawe verskyn 'n artikel van my kollega, prof. B Spoelstra (voortaan BS), waarin hy reageer op 'n artikel van my wat verlede jaar in die Augustusuitgawe van Die Kerkblad verskyn het. (Lees prof. Spoelstra se artikel op bl. 32.) In daardie artikel het ek aandag gegee aan ons belydenis aan een, heilige, algemene en apostoliese kerk, soos verwoord in die Geloofsbelydenis van Nicea (325/381).
Hoe werklik is die hemel?
Waaroor handel die boek? Die boek vertel die verhaal van ontmoetings wat 'n Koreaans-Amerikaanse vrou, gebore en opgegroei in Korea, uit ongelowige ouers, met die Here Jesus gehad het.
Die Christen ... en stakings
Terwyl ons hier skryf (middel-Junie), is ons land vasgevang in een van die grootste stakings in sy geskiedenis. Ná lang onderhandelings kon die twee betrokke partye mekaar nog nie vind nie, selfs ook nie ná bemiddeling van 'n derde party nie.
Polarisasie in die kerklike lewe : is gelowiges besig om onherstelbaar van mekaar te vervreem? : brandpunt
Source: Die Kerkblad 110, pp 11 –13 (2007)
Die inrigting van die kerklike lewe van gelowiges uit die gereformeerde tradisie in Suid-Afrika kon vir baie jare in 'n redelik ongekompliseerde samelewing plaasvind. 'n Eenvormige verstaan van die Skrif en die belydenisskrifte het mense uit die gereformeerde tradisie in 'n hegte gemeenskap aan mekaar verbind.
Die redakteur gesels met ... dr. Callie Opperman : gesprek
Source: Die Kerkblad 110, pp 14 –17 (2007)
Wilhelm Carl (Callie) Opperman is op 10 Oktober 1952 op Mariental in die destydse Suidwes-Afrika (nou Namibië) gebore. In 1970 matrikuleer hy aan die Hoërskool Wennie du Plessis, Gobabis.
Korrupsie : wat sê die Ou Testament? : tema-artikel
Hierdie tema-uitgawe van Die Kerkblad fokus op korrupsie. In die spreektaal verwys "korrupsie" na die omkoopbaarheid van persone sodat jou eie voorkeur kan realiseer oor 'n bepaalde saak.
Korrupsie : wat sê die Nuwe Testament? : tema-artikel
Korrupsie is nie altyd 'n maklike term om te definieer nie. Volgens 'n advokaat het dit wêreldwyd 'n effe wollerige sambreelterm geword vir haas enige bedorwenheid deur openbare ampsbekleërs wat Jan Alleman snuf in die neus laat kry. Dit blyk dat navorsers korrupsie in wese beskou as die magsmisbruik van 'n openbare amp vir persoonlike gewin - hetsy regstreeks of onregstreeks, byvoorbeeld vir die party, organisasie of maatskappy waar die betrokke individu werksaam is. Voorbeelde van korrupsie is onder andere omkoopgeld, ongeoorloofde politieke bydraes, onwettige uitbetalings, bedrog, stemkopery, magsmisbruik en troubreuk, wanbesteding van belastingbetalers se geld, en botsende belange.
Korrupsie en bedrog in die sakewêreld en samelewing : tema-artikel
Author Fanus Van der Merwe
Source: Die Kerkblad 110, pp 22 –24 (2007)
In die afgelope tyd het ons dikwels in die media gehoor van bedrog, korrupsie, geldwassery, witboordjiemisdaad, omkopery, ensovoorts. Hierdie begrippe kan saamgevat word onder die begrip "handelsmisdaad" of "ekonomiese misdaad".
Korrupsie in die politiek en regering : tema-artikel
Korrupsie is 'n misdaad waarin twee of meer partye 'n onwettige transaksie aangaan om hulleself te verryk of om sekere moeilik bekombare voordele te bekom. Dit is feitlik onmoontlik om die ware omvang van korrupsie in Suid-Afrika en ander lande te bepaal, omdat korrupsie gewoonlik in die geheim tussen instemmende partye plaasvind.
Korrupsie : die pandemie van ons tyd : tema-artikel
Source: Die Kerkblad 110, pp 27 –29 (2007)
Die siekte van korrupsie is nie 'n hedendaagse verskynsel nie, maar dit is so oud soos die mensdom self. Alreeds in die Ou Testament word daarteen gewaarsku. Korrupsie tree nie net in Afrika skerp na vore nie. Volgens die World Competitive Report is hierdie kontinent nie méér korrup as ander wêrelddele nie. Korrupsie het 'n globale pandemie geword. Armer lande word hierdeur veel meer skade berokken as ryker lande.
Korrupsie begin in die mens se hart : tema-artikel
Ons wil in hierdie kort artikel aan twee sake aandag gee. Die een is korrupsie, en die ander een is waar korrupsie waarskynlik sy begin het, naamlik die mens se hart. Korrupsie, in kort, is daardie handeling waar 'n persoon sy mag of posisie, met die oog op een of ander onwettige persoonlike voordeel, misbruik.
Kan korrupsie "genees" word? : pastorale berading van die gevangene : tema-artikel
Author Wim Kurpershoek
'n Gevangenis. Naby Pretoria. Amper drie jaar gelede stap ek vir die eerste keer daar binne. Om pastorale sorg te verleen. Jy kan nie net sommer instap nie. Jy moet gekeur word. 'n Amptelike aanstelling kry. Na 'n proses van vier maande het ek dit. Kan ek dan nou sonder meer instap? Nee! By die voorste hek word my motor deurgesoek. By die tweede word ek gevisenteer.
Die kerk : wonder of afgod? : grondverskuiwing in die GKSA : diskussie
Lesers word daarop gewys dat hierdie artikel en die redaksionele artikel van prof. Amie van Wyk op bl. 4 van hierdie uitgawe saam gelees moet word. - Red.
Ek glo aan die ewige lewe ... op hierdie vernieude aarde : diskussie
Sondag na Sondag sluit ons ons belydenis af met die woorde: "Ek glo aan die ewige lewe." Maar wat bely ons presies met dié woorde? Hoe stel ons ons die ewige lewe voor? Dat ons eindbestemming - soos baie Christene nog steeds dink - 'n tydlose, geestelike bestaan in die hemel sal wees? Is so 'n verwagting werklik Bybels en nie dalk 'n ontsettende verarming van ons toekomsverwagting nie?
Besinning oor die "verchristelikte" populêre liedere (2) : diskussie
Author E.J. (Rassie) Smit
Hoe moet 'n mens nou te werk gaan om die kwaliteit van 'n lied te bepaal?
''The Lost Tomb of Jesus'' ... en die leë graf van die evangelie : diskussie
Author Kruger De Kock
Source: Die Kerkblad 110, pp 42 –44 (2007)
In Londen was dit voorbladnuus. 'n Artikel met 'n foto van twee klipkissies en die woorde bo-aan: "Was this the coffin of Jesus, Mary Magdalene and their son Judah?" is op 27 Februarie 2007 op elke trein in Londen gelees.
Die kerke loop leeg ... en leër ... en leër : diskussie
Source: Die Kerkblad 110, pp 45 –47 (2007)
Verlede jaar meld die Wetenskaplike Raad vir Regeringsbeleid in Nederland dat godsdiens op pad terug is in die land. 'n Nuwe ondersoek met die titel "God in Nederland" wat op 14 April die lig gesien het, gee 'n ander prentjie. Die kerke gestadig leeg. Dit geld vir beide die Protestantse en die Roomse kerke. Een uit elke sewe Nederlanders is oortuigde ateïste! Die Nederlanders word nie soseer ongelowiges nie as kerkverlaters.
Geref. Kerk Carolina vier eeufees
Authors: Gideon Gebhardt and Anita Gebhardt
Die naweek van 9-11 Februarie 2007 het die Geref. Kerk Carolina die eeufeesviering van dié gemeente onder die kruis gevier. Hierdie gemeente onder die kruis is op 16 Januarie 1907 gestig, en het in 1914 amptelik die Geref. Kerk Carolina geword.
Herodes se graf gevind
Josefus, die Joodse geskiedskrywer, het beskryf hoe Herodes in Jerigo dood is, en in die Herodium begrawe is. Gedurende Mei vanjaar het Italiaanse en Joodse argeoloë daarop aanspraak gemaak dat hulle Herodes se graf in die Herodium-berg ontdek het. Dit is ongeveer 15 km oos van Betlehem en Jerusalem geleë. Herodes het eers die boonste deel van die berg laat wegbreek tot op 'n waterpasvlak, en daarna sy somerpaleis met groot weelde op en in die berg laat inrig. Aan die voet van die berg is baie akkommodasie vir sy vriende gebou.